pythainlp/thai-wiki-dataset-v3 huggingface dataset:
เซสนา 182 สกายเลน

{|
|}











เซสนา 182 สกายเลน (Cessna 182 Skylane) เป็นเครื่องบินเบาเครื่องยนต์เดี่ยว สี่ที่นั่งสัญชาติอเมริกัน ที่สร้างโดยบริษัทเซสนา แห่งวิชิทอ รัฐแคนซัส ซึ่งมีตัวเลือกในการเพิ่มที่นั่งเด็กสองที่นั่ง โดยติดตั้งในพื้นที่สัมภาระ
เครื่องบินนี้ได้รับการเปิดตัวในปี ค.ศ. 1956 เซสนา 182 ได้รับการผลิตในหลากหลายรูปแบบ รวมถึงรุ่นที่มีระบบลงจอดแบบสามารถพับเก็บได้ และเป็นรุ่นที่ได้รับความนิยมอันดับสองของเซสนาที่ยังคงใช้งานอยู่ ต่อจากเซสนา 172
== อ้างอิง ==
Simpson, Rob. "General Aviation marches into its second century". Air International, May 2000, Vol. 58, No. 5. pp.&nbsp;294–297. .
== แหล่งข้อมูลอื่น ==
Cessna Skylane manufacturer's website
Cessna 182 Skylane at Airliners.net
Details of most 182 models at PilotFriend.com
182 Model History – Cessna Pilots Association
เครื่องบินเซสนา
นิจยู

นิจยู หรือ นิจู (; ; ) เป็นกลุ่มดนตรีเจป็อปหญิงล้วนสัญชาติญี่ปุ่น ก่อตั้งโดยบริษัทเจวายพีเอนเตอร์เทนเมนต์ร่วมกับโซนี่มิวสิกเจแปน ผ่านการแข่งขันเซอร์ไววัล ค้นหาเกิร์ลกรุ๊ปจาก " Nizi Project "   ที่จัดการแข่งขันที่ญี่ปุ่น ในปี 2019 ที่ผ่านมาโดยการคัดเด็กฝึกจากการแข่งขันทั้งสองพาร์ท จากเด็กฝึกทั้งหมด 12 คน จนเหลือ 9 คน ที่ได้เข้ามาเป็นสมาชิกวงเกิร์ลกรุ๊ปนี้ โดยชื่อวง NiziU มาจาก Nizi หมายถึง สายรุ้ง และ U หมายถึง สมาชิกทั้ง 9 คนของวงและแฟนคลับที่ร่วมสนับสนุนวง โดยนำทั้งสองคำมารวมกันจะออกเสียงคล้ายคลึงกับคำว่า "Need you" นิจยู เปิดตัวอย่างเป็นทางการเมื่อวันที่ 29 มิถุนายน 2563 พร้อมพรีเดบิวต์มินิอัลบัมเมคยูแฮปปี้ ซึ่งในมินิอัลบัมประกอบไปด้วย ซิงเกิ้ลพรีเดบิวต์อย่าง “ เมคยูแฮปปี้ ” และเพลงอื่นๆ อีก 2 เพลง
==ประวัติ==
===โปรเจกต์ Nizi===
NiziU ถูกสร้างขึ้นผ่านการแสดงเรียลลิตี้โชว์ Nizi Project ซึ่งสตรีมมิ่งรายสัปดาห์ผ่าน Hulu Japan และในที่สุดก็กระจายไปทั่วโลกผ่านทางช่องทางการ Youtube ของเจวายพีเอนเตอร์เทนเมนต์ รายการนี้ได้รับตั้งชื่อโดยเจวายพัค เพื่อแสดงให้คนในกลุ่มได้เห็นสีสันที่แตกต่างกันเพื่อส่องแสงที่สวยงามในขณะที่รักษาสีสันของ JYP ให้ได้มาตรฐานที่สูงกว่าเดิมมากของ JYP Entertainment โดยร่วมมือกับค่ายเพลงโซนี่มิวสิกเจแปน
การแสดงถูกแบ่งออกเป็นสองฤดูกาล ฤดูกาลแรกแสดงออดิชั่นของสมาชิกที่คาดหวังทั่วญี่ปุ่นตัดผู้เล่นที่มีอนาคตเป็น 14 คนจากเด็กหญิง 26 คนที่ได้รับการคัดเลือกโดยพักจินย็อง ในขณะที่ฤดูกาลที่สองจะย้ายเด็กหญิงไปฝึกที่เกาหลีใต้เป็นเวลาหกเดือนและเปิดเผยผู้เล่นตัวจริงที่เป็นสมาชิกเก้าคน
ก่อนที่จะมีการแสดงสมาชิก NiziU หลายคนมีช่วงเวลาการฝึกอบรมหรือกิจกรรมความบันเทิงก่อนหน้านี้ในญี่ปุ่นและเกาหลีใต้ มายะ เคยเป็นเด็กฝึกหัดของวายจีเอนเตอร์เทนเมนต์ ในเครือ YG Japan ของญี่ปุ่น  ขณะที่ มิอิฮิ มาโกะ และ ริมะ เคยเป็นผู้ฝึกหัดของเจวายพี มาก่อน ริมะ ยังเป็นลูกสาวของ ซีบรา แร็ปชาวญี่ปุ่นและนางแบบ นากะบายาชิ มิวะ อีกด้วย ริโอะ เคยเป็นเด็กฝึกหัดของ LDH และได้รับการเปิดตัวใน Bunnies ก่อนที่จะออกไปประกอบอาชีพด้านการแสดงแทน นินะ นำแสดงในการแสดงละครเพลงหลายเรื่องและในรายการทีวีอเมริกัน "Divine Shadow" หลังจากย้ายมาที่ญี่ปุ่นเธอปรากฏตัวในภาพยนตร์ญี่ปุ่นบางเรื่องและทำงานเป็นนักข่าวของรายการโทรทัศน์เพื่อการศึกษาของ NHK ชื่อซุยเซียน
เมื่อวันที่ 26 มิถุนายน 2020 ตอนสุดท้ายของ Nizi Project ทำให้ผู้เล่นตัวจริงเปิดตัวถูกเปิดเผยต่อสาธารณะ มันถูกเปิดเผยว่าโซนี่มิวสิกเจแปน จะร่วมจัดการกับ Nizi U กับเจวายพี และจะจัดการสิทธิ์การจำหน่ายของกลุ่มในอนาคตทั้งหมด
===2020- ปัจจุบัน: เปิดตัวล่วงหน้ากับ Make You Happy===
เมื่อวันที่ 26 มิถุนายน 2563 กลุ่มได้ปล่อยภาพแรกของพวกเขาสำหรับการเปิดตัว EP ก่อนหน้านี้ เมคยูแฮปปี้ ผ่านเว็บไซต์โซเชียลมีเดีย ทีเซอร์มิวสิกวิดีโอได้รับการปล่อยตัวเมื่อวันที่ 29 มิถุนายน 2563 อีพีดิจิตอลได้รับการเผยแพร่ล่วงหน้าเมื่อวันที่ 30 มิถุนายน 2563 ในญี่ปุ่นและ 1 กรกฎาคม 2563 ในระดับสากล
==สมาชิก==
==อ้างอิง==
เกิร์ลกรุปญี่ปุ่น
ศิลปินสังกัดเจวายพีเอนเตอร์เทนเมนต์
กลุ่มดนตรีที่ก่อตั้งในปี พ.ศ. 2563
แขวงบางยี่ขัน

บางยี่ขัน เป็นเขตการปกครองระดับแขวงหนึ่งในสี่แห่งของเขตบางพลัด กรุงเทพมหานคร
== ที่ตั้งและอาณาเขต ==
แขวงบางยี่ขันตั้งอยู่ริมฝั่งตะวันตกของแม่น้ำเจ้าพระยา ทางตอนใต้ของเขตบางพลัด มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
ทิศเหนือ ติดต่อกับแขวงบางบำหรุและแขวงบางพลัด (เขตบางพลัด) มีถนนจรัญสนิทวงศ์และถนนราชวิถีเป็นเส้นแบ่งเขต
ทิศตะวันออก ติดต่อกับแขวงวชิรพยาบาล (เขตดุสิต) และแขวงวัดสามพระยา (เขตพระนคร) มีแนวกึ่งกลางแม่น้ำเจ้าพระยาเป็นเส้นแบ่งเขต
ทิศใต้ ติดต่อกับแขวงวัดสามพระยา แขวงชนะสงคราม (เขตพระนคร) และแขวงอรุณอมรินทร์ (เขตบางกอกน้อย) มีแนวกึ่งกลางแม่น้ำเจ้าพระยาและถนนสมเด็จพระปิ่นเกล้าเป็นเส้นแบ่งเขต
ทิศตะวันตก ติดต่อกับแขวงอรุณอมรินทร์ (เขตบางกอกน้อย) และแขวงบางบำหรุ (เขตบางพลัด) มีถนนสมเด็จพระปิ่นเกล้าและถนนจรัญสนิทวงศ์เป็นเส้นแบ่งเขต
== อ้างอิง ==
บางยี่ขัน
ฟุตบอลในประเทศไซปรัส

ฟุตบอล เป็นกีฬาที่ได้รับความนิยมมากที่สุดในประเทศไซปรัส แม้ว่าฟุตบอลทีมชาติไซปรัสจะยังไม่ประสบความสำเร็จในรายการใด ๆ แต่พวกเขาเคยเอาชนะทีมชาติยักษ์ใหญ่ได้เป็นบางครั้งยามลงเล่นในบ้าน สโมสรจากไซปรัสสามารถเข้ารอบแบ่งกลุ่มของยูฟ่าแชมเปียนส์ลีกได้ถึงสามครั้งในช่วงปีที่ผ่านมา ทำให้ไซปรัสเป็นชาติที่เล็กที่สุดในยุโรปที่มีสโมสรเข้าร่วมแข่งขันในรอบแบ่งกลุ่มของยูฟ่าแชมเปียนส์ลีก นับตั้งแต่เริ่มจัดการแข่งขันขึ้นใน ค.ศ. 1992 สโมสรที่ทำผลงานระดับทวีปได้ดีที่สุดคือ อาโปเอล ซึ่งเคยเข้ารอบก่อนรองชนะเลิศในยูฟ่าแชมเปียนส์ลีก ฤดูกาล 2011–12 และเคยเข้ารอบ 16 ทีมสุดท้ายในยูฟ่ายูโรปาลีก ฤดูกาล 2016–17 หน่วยงานที่บริหารฟุตบอลในประเทศคือสมาคมฟุตบอลไซปรัส ซึ่งทำหน้าที่ควบคุมการแข่งขันและการประชุมที่ฟีฟ่าและยูฟ่ามีส่วนร่วม
== การแข่งขัน ==
ลีกเริ่มแข่งขันกันมาตั้งแต่ ค.ศ. 1934 โดยอยู่ภายใต้การดูแลของสมาคมฟุตบอลไซปรัส
ลีก:
* ไซปรีออตเฟิสต์ดิวิชัน
* ไซปรีออตเซคันด์ดิวิชัน
* ไซปรีออตเทิร์ดเฟิสต์ดิวิชัน
* STOK Elite Division
ถ้วย:
* ไซปรีออตคัพ
* ไซปรีออตซูเปอร์คัพ
* ไซปรีออตคัพสำหรับลีกระดับล่าง
ทีมชาติ:
* ฟุตบอลทีมชาติไซปรัส
* ฟุตบอลทีมชาติไซปรัสรุ่นอายุไม่เกิน 21 ปี
== อ้างอิง ==
เซเวนวอนเดอร์สออฟดิเอนเชียนเวิลด์ (วิดีโอเกม)

เซเวนวอนเดอร์สออฟดิเอนเชียนเวิลด์ (7 Wonders of the Ancient World) เป็นวิดีโอเกมแนวปริศนาที่พัฒนาโดยฮอตลาวาเกมส์ (Hot Lava Games) และเผยแพร่โดยมัมโบจัมโบ (MumboJumbo) ในเดือนกุมภาพันธ์ ค.ศ. 2007 ในวันที่ 2 เมษายน ค.ศ. 2009 รุ่นเพลย์สเตชัน พอร์เทเบิลของเกมนี้ถูกเผยแพร่ในร้านค้าของเพลย์สเตชัน
==วิธีเล่น==
ผู้เล่นมีภารกิจต้องสร้างเจ็ดสิ่งมหัศจรรย์ของโลกยุคโบราณใหม่ ในแต่ละสถานที่มีด่านย่อย 5 ถึง 7 ด่านที่มีอักษรรูน ซึ่งมีไว้สลับให้ได้คู่สามหรือมากกว่านั้นได้
==การตอบรับ==
เซเวนวอนเดอร์สออฟดิเอนเชียนเวิลด์ ได้เสียงตอบรับผสมกัน ในเมทาคริติก รุ่นดีเอสของเกมได้คะแนนไป 60/100 โดยมีผู้แสดงความเห็น 7 อัน และรุ่นเพลย์สเตชัน พอร์เทเบิล ได้คะแนนไป 51/100 โดยมีผู้แสดงความเห็น 10 อัน ส่วนในเกมแรงกิงส์ รุ่นดีเอสของเกมได้คะแนนไป 62.17% โดยมีผู้แสดงความเห็น 6 อัน และรุ่นเพลย์สเตชัน พอร์เทเบิล ได้คะแนนไป 55.27% โดยมีผู้แสดงความเห็น 11 อัน
==อ้างอิง==
==แหล่งข้อมูลอื่น==
วิดีโอเกมใน ค.ศ. 2007
เกมสำหรับนินเท็นโด ดีเอส
เกมสำหรับเพลย์สเตชัน พอร์เทเบิล
เกมสำหรับเพลย์สเตชัน 2
วิดีโอเกมปริศนา
วิดีโอเกมที่ผลิตในประเทศรัสเซีย
เกมสำหรับวินโดวส์
คณะสหวิทยาการ มหาวิทยาลัยขอนแก่น

คณะสหวิทยาการ มหาวิทยาลัยขอนแก่น (Faculty of Interdisciplinary Studies, Khon Kaen University) เป็นหน่วยงานนอกระบบราชการระดับคณะวิชา สังกัดมหาวิทยาลัยขอนแก่น ตั้งอยู่ในวิทยาเขตหนองคาย เกิดจากการควบรวมของอดีต 4 คณะและ 1 หน่วยงานในวิทยาเขตนี้ได้แก่ คณะวิทยาศาสตร์ประยุกต์และวิศวกรรมศาสตร์, คณะศิลปศาสตร์, คณะบริหารธุรกิจ, คณะสังคมศาสตร์บูรณาการ และ สำนักงานวิทยาเขตหนองคาย
== ประวัติ ==
ณ มหาวิทยาลัยขอนแก่น วิทยาเขตหนองคาย คำสั่งมหาวิทยาลัยขอนแก่น ลงวันที่ 10 ตุลาคม 2554 ที่ได้มีการแต่งตั้งคณะกรรมการปรับปรุงโครงสร้างและระเบียบการบริหารงานของวิทยาเขตหนองคาย โดยคณะทำงานได้มีการประชุมปรึกษาหารือรวมทั้งการรวบรวมข้อมูลจากสายวิชาต่าง ๆ และความคิดเห็นจากบุคลากรวิทยาเขตหนองคายในทุกภาคส่วน เกี่ยวกับการปรับปรุงโครงสร้างการบริหารงานของวิทยาเขตหนองคาย เพื่อรองรับการขยายตัวในอนาคต จนในที่สุดสภามหาวิทยาลัยขอนแก่นได้เห็นชอบในการที่จะปรับปรุงโครงสร้างการบริหารงานของวิทยาเขตหนองคาย เมื่อวันที่ 1 กุมภาพันธ์ 2554 และเมื่อคราวประชุมสภามหาวิทยาลัย ครั้งที่ 6/2555 เมื่อวันที่ 6 มิถุนายน 2555 ได้มีมติเห็นชอบในการจัดตั้งคณะวิชาตามโครงสร้างใหม่ของวิทยาเขตหนองคาย เป็น 4 คณะวิชา ประกอบด้วย คณะวิทยาศาสตร์ประยุกต์และวิศวกรรมศาสตร์, คณะบริหารธุรกิจ, คณะสังคมศาสตร์บูรณาการ และคณะศิลปศาสตร์ ให้เป็นหน่วยงานหนึ่งของมหาวิทยาลัยขอนแก่น มีสถานะเทียบเท่าคณะต่างๆ ของมหาวิทยาลัยขอนแก่น เรื่องการจัดตั้งส่วนงานภายใน วิทยาเขตหนองคาย ประกาศ ณ วันที่ 4 กรกฎาคม 2555  มีพันธกิจหลักในการผลิตบัณฑิตที่มีความรอบรู้วิชาการ มีความพร้อมในการทำงาน มีคุณธรรมและจริยธรรม การพัฒนาองค์ความรู้ด้านต่าง ๆ มุ่งสู่การพัฒนาที่ยั่งยืน การให้บริการสังคมทั้งทางวิชาการและวิชาชีพ การส่งเสริมและทำนุบำรุงศิลปวัฒนธรรม ขนบธรรมเนียมประเพณีท้องถิ่น ตลอดจนค่านิยมอันดีงาม  และมีการบริหารจัดการโดยยึดมั่นในหลักธรรมาภิบาล ส่งเสริมและสนับสนุนความรู้รัก สามัคคี และการอุทิศตนเพื่อองค์กร
ต่อมา วันที่ 10 กรกฎาคม 2563 ราชกิจจานุเบกษาได้เผยแพร่ประกาศมหาวิทยาลัยขอนแก่น ฉบับที่ 635/2563 เรื่อง การจัดตั้งส่วนงานของมหาวิทยาลัยขอนแก่น (ฉบับที่ 5) พ.ศ. 2563 ซึ่งลงวันที่ 1 เมษายน 2563 ได้มีการควบรวมส่วนคณะวิชาเดิม 4 คณะและ 1 หน่วยงานของมหาวิทยาลัยขอนแก่น วิทยาเขตหนองคาย ได้แก่ สำนักงานวิทยาเขตหนองคาย, คณะวิทยาศาสตร์ประยุกต์และวิศวกรรมศาสตร์, คณะบริหารธุรกิจ, คณะสังคมศาสตร์บูรณาการ และคณะศิลปศาสตร์ เป็นหน่วยงานใหม่ที่มีชื่อว่า คณะสหวิทยาการ มหาวิทยาลัยขอนแก่น ส่งผลให้คณะสหวิทยาการกลายเป็นคณะที่มีพื้นที่บริการใหญ่ที่สุดของมหาวิทยาลัยขอนแก่น
== หลักสูตรที่เปิดสอน ==
== คณบดี ==
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
== อ้างอิง ==
คณะสหวิทยาการ มหาวิทยาลัยขอนแก่น วิทยาเขตหนองคาย
คณะสหวิทยาการ มหาวิทยาลัยขอนแก่น วิทยาเขตหนองคาย
คณะสหวิทยาการ มหาวิทยาลัยขอนแก่น วิทยาเขตหนองคาย
คณะสหวิทยาการ มหาวิทยาลัยขอนแก่น วิทยาเขตหนองคาย
คณะสหวิทยาการ มหาวิทยาลัยขอนแก่น วิทยาเขตหนองคาย
คณะสหวิทยาการ มหาวิทยาลัยขอนแก่น วิทยาเขตหนองคาย
คณะสหวิทยาการ มหาวิทยาลัยขอนแก่น วิทยาเขตหนองคาย
คณะสหวิทยาการ มหาวิทยาลัยขอนแก่น วิทยาเขตหนองคาย
คณะสหวิทยาการ มหาวิทยาลัยขอนแก่น วิทยาเขตหนองคาย
คณะสหวิทยาการ มหาวิทยาลัยขอนแก่น วิทยาเขตหนองคาย
คณะสหวิทยาการ มหาวิทยาลัยขอนแก่น วิทยาเขตหนองคาย
มาร์จ ซิมป์สัน

มาร์เจอรี แจเควลีน ซิมป์สัน (Marjorie  Jacqueline Simpson ( บูวีเยร์; Bouvier) เป็นตัวละครสมมติจากซิตคอมการ์ตูนสัญชาติอเมริกัน เดอะซิมป์สันส์ และเป็นสมาชิกของครอบครัวซิมป์สัน เธอได้รับการพากย์เสียงโดยจูลี แคฟเนอร์ มาร์จปรากฏตัวครั้งแรกบนโทรทัศน์ในตลกสั้น เดอะเทรซีย์อูลล์แมนโชว์ ตอน "กูดไนท์" เมื่อวันที่ 19 เมษายน 1987 มาร์จสร้างสรรค์และออกแบบโดยนักเขียนการ์ตูน แมทท์ เกรนิง ขณะเขานั่งรออยู่ที่ล็อบบีของ เจมส์ แอล. บรูกส์ เขาตั้งชื่อตัวละครนี้ตามแม่ของเขา มาร์กาเร็ต เกรนิง (Margaret Groening)
มาร์จเป็นมารดาของครอบครัวซิมป์สัน เธอมีลูกร่วมกับโฮเมอร์ อยู่สามคน คือ บาร์ต, ลิซา และ แม็กกี มาร์จเป็นพลังแห่งศีลธรรมประจำครอบครัวและมักเป็นผู้ที่มีเหตุผลท่ามกลางความไร้สาระของครอบครัวเธอ และเป็นผู้คอยควบคุมระเบียบภายในบ้าน ลักษณะของเธอนั้นแสดงออกตามคุณแม่ในรายการโทรทัศน์รูปเหมารวม และชื่อของเธอมักปรากฏอยู่ในรายชื่ของ "คุณแม่ในทีวี" (TV moms) ระดับต้น ๆ เสมอ
ทรงผมทรงรังผึ้งสีน้ำเงินอันเป็นเอกลักษณ์ของเธอนั้นได้รับแรงบันดาลใจมาจากการผสมผสานของ Bride ใน Bride of Frankenstein และทรงที่คุณมาร์กาเร็ต เกรนิง เคยทำในยุค 1960s
== อ้างอิง ==
ตัวละครในเดอะซิมป์สันส์
ตัวละครมนุษย์เคลื่อนไหว
ตัวละครหญิงในแอนิเมชัน
ตัวละครที่เป็นแม่บ้านแม่เรือน
ตัวละครในบันเทิงคดีที่มีความถนัดทั้งสองมือ
บาเลนตินา ฟิเกรา

ลูร์เดส บาเลนตินา ฟิเกรา โมราเลส (Lourdes Valentina Figuera Morales; เกิดวันที่ 16 มิถุนายน พ.ศ. 2543) เป็นนางแบบและนางงามชาวเวเนซุเอลา ได้รับตำแหน่งมิสแกรนด์เวเนซุเอลา 2019 และเป็นตัวแทนประเทศเวเนซุเอลาในการประกวดเวทีมิสแกรนด์อินเตอร์เนชันแนล 2019 ณ ประเทศเวเนซุเอลา โดยเธอเป็นผู้ชนะเลิศคนที่ 7 ของการประกวดมิสแกรนด์อินเตอร์เนชันแนล
== ประวัติ ==
บาเลนตินาเกิดที่ปูเอร์โตเดลากรุซ รัฐอันโซอาเตกี ประเทศเวเนซุเอลา เธอเป็นนางแบบและนักศึกษาสถาปัตยกรรมที่สถาบันสารพัดช่างซานเตียโก มาริญโญ (Instituto Universitario Politécnico Santiago Mariño) ในปูเอร์โตเดลากรุซ
== การประกวด ==
=== เอล กอนกูร์โซ บาย โอสเมล โซว์ซา 2018 ===
เป็นการแข่งขันการค้นหานางแบบและนางงามของผู้หญิงลาตินอเมริกาที่มีลักษณะของรายการเป็นแนวเรียลลิตีโดยมีโอสเมล โซว์ซา เข้ามาดูแลและคัดเลือกผู้เข้าประกวด บาเลนตินาได้เข้าร่วมการแข่งขันนี้กับพี่สาวฝาแฝดของเธอที่มีชื่อว่า เบโรนิกา และบาเลนตินาได้รับตำแหน่งเป็นมิสแกรนด์เวเนซุเอลา 2019
=== มิสแกรนด์อินเตอร์เนชันแนล 2019 ===
หลังจากที่บาเลนตินาได้รับตำแหน่งมิสแกรนด์เวเนซุเอลา 2019 ในรายการเอล กอนกูร์โซ บาย โอสเมล โซว์ซาในวันที่ 25 กรกฎาคม พ.ศ. 2562 ในฐานะมิสแกรนด์เวเนซุเอลา บาเลนตินาจะต้องไปเป็นตัวแทนประเทศเวเนซุเอลาเพื่อการประกวดมิสแกรนด์อินเตอร์เนชันแนลที่จัดขึ้นในเวเนซุเอลาในปลายปี และในคืนวันที่ 25 ตุลาคม 2019 ตามเวลาประเทศเวเนซุเอลา บาเลนตินาได้ชนะการแข่งขันและครองตำแหน่งมิสแกรนด์อินเตอร์เนชันแนล 2019 ที่ Poliedro de Caracas ในการากัส ประเทศเวเนซุเอลา เธอเป็นคนแรกที่สามารถคว้ามงกุฎในบ้านตัวเองในการประกวดมิสแกรนด์อินเตอร์เนชันแนล
ประเทศที่ได้ไปปฏิบัติหน้าที่
– ประเทศที่ตั้งองค์กรมิสแกรนด์อินเตอร์เนชันแนล
==อ้างอิง==
== แหล่งข้อมูลอื่น ==
Miss Grand International Hall of Fame
บุคคลที่เกิดในปี พ.ศ. 2543
บุคคลฝาแฝด
บุคคลที่ยังมีชีวิตอยู่
นางงาม
นางแบบ
ผู้ชนะการประกวดมิสแกรนด์อินเตอร์เนชันแนล
ผู้ชนะการประกวดนางงาม
บุคคลจากรัฐอันโซอาเตกิ
รีนุ

รีนุ ( เกิด 24 พฤษภาคม พ.ศ. 2541) เป็นนักร้องและนักพากย์ชายชาวญี่ปุ่นจากเมืองโตเกียว เขาเป็นสมาชิกจากกลุ่มวงอุไตเตะทั้ง 6 คนในวงสตรอว์เบอร์รี่พริ้นซ์
== ประวัติ ==
รีนุ เกิดเมื่อวันที่ 24 พฤษภาคม พ.ศ. 2541 ที่เมืองโตเกียว ประเทศญี่ปุ่น มีพี่ชายของรีนุ 1 คน ส่วนสูงของรีนุประมาณ 150 ซม. กรุ๊ปเลือดของเขาคือกรุ๊ปบี สีประจำของเขาในวงสตรอว์เบอร์รี่พริ้นซ์คือสีแดง คู่เป็นทางการของเขาคือรูท เป็นส่วนหนึ่งของกลุ่มเด็ก (กลุ่มสัญญาณไฟจราจร) ด้วยกันกับโคลอนและรูท
นอกจากกิจกรรมกลุ่ม เขามักจะพยายามทำวิดีโอร้องเพลงต้นฉบับของเขาในยูทูบ โพสเช่นอนิเมะต้นฉบับ เขาได้ถ่ายทอดสดบนเว็บไซต์กระจายวิดีโอของวงพวกเขา วิดีโอบางอันของเขาได้ตียอดคนดูมากกว่า 15 ล้านกว่าคน บางครั้งเขามีหน้าที่แต่งเนื้อร้องด้วย เพลงอัลบั้มเต็มแรกของเขาที่แต่งเองชื่อว่า ไทม์แคปซูล (タイムカプセル, Time capsule) ได้ปล่อยตัวเมื่อวันที่ 11 ธันวาคม พ.ศ. 2562 เพลงนี้ได้ได้รับรางวัลอันดับสองในการจัดอันดับอัลบั้มในโอริคอนประจำสัปดาห์ อันดับที่ 1 ในการจัดอันดับเพลงประจำวัน
ชื่อของเขาที่ถูกลงนามในยูทูบ นิโคนิโค และติ๊กต๊อก ในชื่อนามของเขาว่า รีนุคุง (莉犬くん) นอกจากนี้ในฐานะนักพากย์นอกจากนี้ยังมีการใช้ชื่อวงการนักพากย์ของเขาว่า โคอินุ (こいぬ) น้องชายของเขาในช่องยูทูบของเขาและเพื่อนๆของเขารวมทั้งแฟนคลับของรีนุยังคงเรียกกันว่า รีเก็นคุง (りけんくん) รีเนะโกะคุง (りねこくん) รีโกะจัง (りいこちゃん) เป็นต้น ในความหลากหลายของเสียง เขาได้กำลังทำวิดีโอบทพูดด้วย
เนื่องจากเขาเป็นคนข้ามเพศ ลักษณะเสียงของเขาดูคล้ายๆผู้หญิง ในทวิตเตอร์ของเขา เขาได้โพสต์ประกาศว่าเขามีความทุกข์ใจเกี่ยวกับอัตลักษณ์ทางเพศ
== ผลงานเพลง ==
=== ซิงเกิล ===
=== อัลบั้ม ===
=== อัลบั้มเต็ม ===
== การแสดงและการพากย์ ==
=== โทรทัศน์อนิเมะ ===
แบบฝึกหัดสารภาพรักของฉันกับเธอ (いつだって僕らの恋は10センチだった。Itsu datte bokura no koi wa 10-senchidatta.) (พ.ศ. 2560 รับบทตัวละครเป็น เซริซาวะ ชุนกิ ช่วงวัยเด็ก)
คิรัตโตะพรีจัง (พ.ศ. 2561 รับบทตัวละครเป็น โมเอะกิ ฮารุตะ)
Hashiri tsuzukete yokattatte (พ.ศ. 2561 รับบทตัวละครเป็น กุชิเก็น ชิโอะริ）
โยไคกาคุเอ็น Y ~N โตะโนะโซงุ~ (พ.ศ. 2563 รับบทตัวละครหลักในเรื่องเป็น เฮบิยามะ ชิอากิ, สกายสเนเกอร์)
=== อื่นๆ ===
ฮันนี่เวิร์คส์ (HoneyWorks) - ดอลซ์ (Dolce) (ชิรายูกิ ฟูมะ)
== อ้างอิง ==
== แหล่งข้อมูลอื่นๆ ==
บุคคลที่เกิดในปี พ.ศ. 2541
บุคคลที่ยังมีชีวิตอยู่
นักร้องชายญี่ปุ่น
ยูทูเบอร์ชาวญี่ปุ่น
นักพากย์ชายชาวญี่ปุ่น
บุคคลจากโตเกียว
ฟุตบอลทีมชาตินอร์เทิร์นไซปรัส

ฟุตบอลทีมชาตินอร์เทิร์นไซปรัส (Kuzey Kıbrıs Millî Futbol Takımı) เป็นทีมฟุตบอลตัวแทนของนอร์เทิร์นไซปรัส พวกเขาเคยเป็นสมาชิกของนิวเฟเดอเรชันส์บอร์ดร่วมกับชาติอื่นที่ไม่ใช่สมาชิกฟีฟ่าจนถึง ค.ศ. 2013 สนามเหย้าของทีมชาติคือสนามกีฬานิโคเซียอะตาตืร์กในนอร์ทนิโคเซีย พวกเขาเคยชนะเลิศฟีฟีไวด์คัพที่เยอรมนีในเดือนมิถุนายน ค.ศ. 2006 นอกจากนี้ ยังเคยชนะเลิศอีแอลเอฟคัพในเดือนพฤศจิกายน ค.ศ. 2006
เนื่องจากมีมาตรการกีดกันทางกีฬาต่อนอร์เทิร์นไซปรัส ทำให้ทีมชาติไม่สามารถลงแข่งขันพบกับชาติอื่นที่เป็นสมาชิกฟีฟ่าได้
== อ้างอิง ==
== แหล่งข้อมูลอื่น ==
เว็บไซต์ทางการ
All-time results from RSSSF
"Footballers Reveal ‘Strip’ Poster to Highlight their 50 Year Ban from International Football"
Details of FIFI Wild Cup final
Article about the FIFI Wild Cup final
2006 FIFI Wild Cup Pictures of TRNC Team
Cyprus Soccer E-Group
น
ฟุตบอลในนอร์เทิร์นไซปรัส
น
เคทีเอฟเอฟ ซือเปร์ลีก

เคทีเอฟเอฟ ซือเปร์ลีก (อังกฤษ: CTFA Super League) หรือชื่อเดิม บีรินชีลีก (เฟิสต์ลีก) เป็นลีกฟุตบอลระดับสูงสุดของนอร์เทิร์นไซปรัส ก่อตั้งขึ้นใน ค.ศ. 1955 โดยมีสมาชิกผู้ร่วมก่อตั้งทั้งหมด 6 สโมสร ปัจจุบันมีทีมเข้าร่วมแข่งขันทั้งหมด 16 ทีม หลังจบฤดูกาล สองทีมที่จบอันดับสุดท้ายจะต้องตกชั้นสู่ KTFF 1. Lig และอีกสี่ทีมถัดขึ้นมาจะต้องเพลย์ออฟเพื่อหาทีมที่สามที่จะต้องตกชั้น
== อ้างอิง ==
== แหล่งข้อมูลอื่น ==
List of champions – RSSSF
Cyprus Turkish Football Association
ฟุตบอลในนอร์เทิร์นไซปรัส
ฟุตบอลลีกสูงสุด
ไซปรีออตคัพ (นอร์เทิร์นไซปรัส)

ไซปรีออตคัพ (Kıbrıs Kupası) เป็นการแข่งขันฟุตบอลแบบแพ้คัดออกระดับสูงสุดของนอร์เทิร์นไซปรัส อยู่ภายใต้การดูแลของสหพันธ์ฟุตบอลตุรกีไซปรัส เริ่มจัดการแข่งขันตั้งแต่ ค.ศ. 1956 ในชื่อ Kıbrıs Kupası บางครั้งรู้จักกันในชื่อ "เฟเดอเรชันคัพ" ต่อมาใน ค.ศ. 2014 ได้เปลี่ยนกลับไปใช้ชื่อ "Kıbrıs Kupası" อีกครั้ง ทีมชนะเลิศไซปรีออตคัพนี้ จะพบกับทีมชนะเลิศซือเปร์ลีกในเคทีเอฟเอฟ ซูเปอร์คัพ
== อ้างอิง ==
== แหล่งข้อมูลอื่น ==
List of cup finals – RSSSF
ฟุตบอลในนอร์เทิร์นไซปรัส
ฟุตบอลคัพแห่งชาติ
เคทีเอฟเอฟ ซูเปอร์คัพ

เคทีเอฟเอฟ ซูเปอร์คัพ (KTFF Süper Kupası) หรือชื่อเดิม Cumhurbaşkanlığı Kupası ("เพรสซิเดนเชียลคัพ") เป็นการแข่งขันฟุตบอลซูเปอร์คัพของนอร์เทิร์นไซปรัส จัดการแข่งขันโดยสหพันธ์ฟุตบอลตุรกีไซปรัส เริ่มแข่งขันกันมาตั้งแต่ ค.ศ. 1981 เป็นการพบกับระหว่างทีมชนะเลิศซือเปร์ลีกกับทีมชนะเลิศไซปรีออตคัพ
== แหล่งข้อมูลอื่น ==
List of cup finals – RSSSF
ฟุตบอลในนอร์เทิร์นไซปรัส
ฟุตบอลซูเปอร์คัพแห่งชาติ
ฟุตบอลในนอร์เทิร์นไซปรัส

ฟุตบอล ถือเป็นกีฬาประจำชาติของนอร์เทิร์นไซปรัส อยู่ภายใต้การดูแลของสมาคมฟุตบอลตุรกีไซปรัส (Kıbrıs Türk Futbol Federasyonu, KTFF) ซึ่งก่อตั้งขึ้นใน ค.ศ. 1955 สมาคมทำหน้าที่ดูแลฟุตบอลทีมชาติ, ฟุตบอลลีก, ฟุตบอลคัพ และซูเปอร์คัพ เนื่องจากการกีดกันทางกีฬาต่อนอร์เทิร์นไซปรัส ทำให้ทีมฟุตบอลจากนอร์เทิร์นไซปรัสไม่สามารถเข้าร่วมแข่งขันระดับนานาชาติได้
== สมาคมฟุตบอลตุรกีไซปรัส ==
สมาคมฟุตบอลตุรกีไซปรัส (Kıbrıs Türk Futbol Federasyonu, KTFF) เป็นสหพันธ์ฟุตบอลของนอร์เทิร์นไซปรัส ก่อตั้งขึ้นใน ค.ศ. 1955 ในช่วงที่ไซปรัสตกเป็นอาณานิคมของจักรวรรดิบริติช ปัจจุบัน สมาคมไม่ได้เป็นสมาชิกของทั้งฟีฟ่าหรือยูฟ่า
== ฟุตบอลหญิง ==
ฟุตบอลหญิงในนอร์เทิร์นไซปรัสยังคงได้รับการพัฒนาน้อย ฟุตบอลลีกหญิงแห่งแรกของประเทศอย่างเคทีเอฟเอฟ วีเมนส์ลีก ก่อตั้งขึ้นในฤดูกาล 2007-08 มีทีมเข้าร่วมแข่งขัน 7 ทีม ต่อมาได้เพิ่มจำนวนเป็น 9 ทีม อย่างไรก็ตาม เนื่องจากลีกหญิงได้รับความสนใจน้อย สมาคมจึงสั่งยกเลิกการแข่งขันลีกนี้ ปัจจุบันมีเพียงสโมสร Akdeniz Nurçelik ซึ่งเป็นทีมฟุตบอลหญิงของสโมสรกีฬา Akdeniz เท่านั้น ที่ยังคงแข่งขันอยู่ โดยในฤดูกาล 2014–15 ทีมได้ลงแข่งขันในลีกฟุตบอลหญิงระดับสามของตุรกี
== อ้างอิง ==
ช็อง เซ-กยุน

ช็อง เซ-กยุน (정세균) เป็นนักการเมืองชาวเกาหลีใต้ อดีตประธานสมัชชาแห่งชาติ และอดีตนายกรัฐมนตรีของเกาหลีใต้
== ชีวิตในวัยเด็กและการศึกษา ==
== อาชีพทางการเมือง ==
==อ้างอิง==
บุคคลที่เกิดในปี พ.ศ. 2493
บุคคลที่ยังมีชีวิตอยู่
นายกรัฐมนตรีเกาหลีใต้
ศิษย์เก่าจากมหาวิทยาลัยเกาหลี
ศิษย์เก่าจากมหาวิทยาลัยนิวยอร์ก
บุคคลจากจังหวัดช็อลลาเหนือ
ไนออล ฮอแรน

ไนออล เจมส์ ฮอแรน (Niall James Horan; เกิด 13 กันยายน ค.ศ. 1993) เป็นนักร้องและนักแต่งเพลงชาวไอริช มีชื่อเสียงในฐานะการเป็นสมาชิกวงวันไดเรกชัน ในปี ค.ศ. 2010 ฮอแรนเป็นหนึ่งในผู้เข้าแข่งขันในรายการโทรทัศน์ของอังกฤษดิเอ็กซ์แฟกเตอร์ เขารวมตัวกับผู้เข้าแข่งขันคนอื่น ๆ อีกสี่คน คือ แฮร์รี สไตลส์, ลูอิส ทอมลินสัน, เลียม เพย์น และเซย์น แมลิก เกิดเป็นวงวันไดเรกชันในเวลาต่อมา
ในปี ค.ศ. 2016 ฮอแรนลงนามเซ็นสัญญากับค่ายเพลงแคปิตอลเรเคิดส์ในฐานะศิลปินเดี่ยว ออกซิงเกิลแรกคือ "ธิสทาวน์" และ "สโลว์แฮนดส์" จากสตูดิโออัลบั้มแรกของเขา ฟลิกเกอร์ (2017) และเขาเริ่มทัวร์คอนเสิร์ตฟลิกเกอร์เซสชัน (2017) และฟลิกเกอร์เวิลด์ทัวร์ (2018) อัลบั้มสตูดิโอชุดที่สอง ฮาร์ตเบรกเวทเทอร์ วางจำหน่ายในวันที่ 13 มีนาคม ค.ศ. 2020 เปิดตัวอันดับที่สี่ในสหรัฐ และอันดับหนึ่งในสหราชอาณาจักร ไอร์แลนด์ และเม็กซิโก
== ผลงาน ==
== ผลงานเพลง ==
ฟลิกเกอร์ (2017)
ฮาร์ตเบรกเวทเทอร์ (2020)
เดอะโชว์ (2023)
== ทัวร์ ==
ทัวร์หลัก
ฟลิกเกอร์เวิลด์ทัวร์ (2018)
ไนซ์ทูมีตยูยาทัวร์ (2020 – ยกเลิกเนื่องจากโควิด-19)
ทัวร์โปรโมต
ฟลิกเกอร์เซสชัน (2017)
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2536
ศิลปินสังกัดแคปิตอลเรเคิดส์
บุคคลที่ยังมีชีวิตอยู่
สงครามอินโดจีนครั้งที่สาม

สงครามอินโดจีนครั้งที่สาม เป็นหนึ่งในความขัดแย้งด้วยอาวุธที่เชื่องโยงต่อกัน ส่วนใหญ่เป็นกลุ่มต่างๆ ในฝ่ายลัทธิคอมมิวนิสต์ที่มีอิทธิพลต่อยุทธศาสตร์ในอินโดจีน ภายหลังจากการถอนตัวของสหรัฐอเมริกาในปี ค.ศ. 1973 และชัยชนะของฝ่ายลัทธิคอมมิวนิสต์ในเวียดนามใต้ ลาว และกัมพูชา ในปี ค.ศ. 1975 การถอนตัวของอเมริกันโดยสมบูรณ์นั้นได้กำจัดศัตรูตัวหลักและร่วมของอำนาจคอมมิวนิสต์ทั้งหมด ความแตกต่างระหว่างหลักการเชิงยุทธศาสตร์และการเมืองของจีนและโซเวียตได้เพิ่มมากขึ้นจนนำไปสู่ความแตกแยกระหว่างจีน–โซเวียตในช่วงกลางปีทศวรรษที่ 1950 ระบอบคอมมิวนิสต์ในประเทศกัมพูชา เวียดนาม และลาวได้แสดงความภักดีต่อหนึ่งในสองฝ่ายที่ขัดแย้งกันเหล่านี้ สงครามที่ตามมานั้นเกิดขึ้นจากความเกลียดชังในศตวรรษเก่าระหว่างเวียดนามและกัมพูชา และโดยเฉพาะอย่างยิ่ง-เวียดนาม-จีน
ในปี ค.ศ. 1975 การทหารในช่วงแรกได้เกิดขึ้นระหว่างระบอบคอมมิวนิสต์ในเวียดนามและระบอบเขมรแดงในกัมพูชา ซึ่งส่งผลทำให้เวียดนามเข้ายึดครองกัมพูชามายานนานกว่าทศวรรษ การผลักดันของเวียดนามเพื่อทำลายเขมรแดงให้สิ้นซากอย่างหลีกเลี่ยงไม่ได้จนทำให้พวกเขามีความขัดแย้งอย่างเปิดเผยกับประเทศไทย
ประเทศจีนนั้นไม่เห็นด้วยกับบทบาทปฏิบัติการในการปราบปรามการก่อกบฏต่อต้านลัทธิคอมมิวนิสต์ในลาว อย่างไรก็ตาม การคัดค้านยิ่งเพิ่มมากขึ้นต่อการบุกครองกัมพูชา กองทัพจีนได้เปิดฉากปฏิบัติการสั่งสอน เมื่อเดือนกุมภาพันธ์ ค.ศ. 1979 และโจมตีจังหวัดทางภาคเหนือของเวียดนาม ด้วยความมุ่งมั่นที่จะจำกัดอิทธิพลของโซเวียต/เวีดยนาม และขัดขวางผลประโยชน์ดินแดนในภูมิภาค
ในคำสั่งเพื่อให้สามารถควบคุมกัมพูชาได้อย่างสมบูรณ์ กองทัพประชาชนเวียดนามจำเป็นต้องขับไล่ผู้นำและหน่วยทหารที่เหลือของเขมรแดง ซึ่งได้ล่าถอยไปยังพื้นที่ห่างไกลตามแนวชายแดนไทย-กัมพูชา สถานการณ์ได้ทวีความรุนแรงมากขึ้น เนื่องจากอำนาจอธิปไตยของประเทศไทยได้ถูกละเมิดหลายต่อหลายครั้ง การต่อสู้รบอย่างหนักด้วยมีผู้เสียชีวิตและบาดเจ็บจำนวนมากเป็นผลมากจากการเผชิญหน้าโดยตรงระหว่างกองทัพเวียดนามและกองทัพไทย ประเทศไทยได้เพิ่มกำลังทหารมากขึ้น จัดซื้อยุทโธปกรณ์ใหม่ และสร้างแนวหน้าทางการทูตกับเวียดนาม และจีน ภายหลังจากการประชุมสันติภาพปารีสในปี ค.ศ. 1989 กองทัพประชาชนเวียดนามได้ถอนกำลังออกจากดินแดนกัมพูชา จนท้ายที่สุด ข้อตกลงของทหารประจำการในภูมิภาคได้จบลง ภายหลังจากข้อสรุปของสนธิสัญญาสันติภาพปารีส ปี ค.ศ. 1991
== อ้างอิง ==
 
สงครามเกี่ยวข้องกับทวีปเอเชีย
สงครามเกี่ยวข้องกับกัมพูชา
สงครามเกี่ยวข้องกับลาว
สงครามเกี่ยวข้องกับไทย
สงครามเกี่ยวข้องกับเวียดนาม
ความสัมพันธ์ทางการทหารไทย–เวียดนาม
เหตุรถโดยสารประจำทางพุ่งตกอ่างเก็บน้ำในอันชุ่น

เมื่อวันที่ 7 กรกฎาคม พ.ศ. 2563 เวลา 12:17&nbsp;นาฬิกา ที่เขตซีซิ่ว (西秀区) นครอันชุ่น (安顺市) มณฑลกุ้ยโจว (贵州省) ทางตะวันตกเฉียงใต้ของจีน รถโดยสารประจำทางในท้องที่คันหนึ่งได้หักเลี้ยวอย่างรุนแรงโดยไม่ทราบสาเหตุ และพุ่งตกลงไปในอ่างเก็บน้ำหงชาน  ส่งผลให้มีผู้เสียชีวิตอย่างน้อย 21 ราย และบาดเจ็บ 16 ราย ผู้โดยสารของรถนั้นเป็นนักเรียนที่เข้าสอบคัดเลือกเพื่อเข้าศึกษาต่อในมหาวิทยาลัยระดับชาติ 
==เหตุการณ์ชน==
เวลาราว 12:17&nbsp;น. รถโดยสารประจำทางคันดังกล่าวได้หักเลี้ยวโค้งอย่างแรงข้ามไปยังเลนตรงข้าม และชนเข้ากับรั้วกั้นถนนก่อนจะหล่นลงไปในอ่างเก็บน้ำหงชาน (Hongshan Reservoir) หลักฐานจากวิดีโอแสดงให้เห็นว่ารถโดยสารประจำทางคันดังกล่าวได้วิ่งมาอย่างช้า ๆ ก่อนจะเลี้ยวซ้ายเข้าอย่างกะทันหัน ข้ามเลนของถนนไปหกเลน ก่อนจะชนที่กั้นถนนจนหักและหล่นลงไปในน้ำ
หนึ่งในผู้รอดชีวิตได้ให้สัมภาษณ์กับสำนักข่าวหนึ่งว่า "เมื่อรถตกลงไปในน้ำ กระจกรถก็แตกออก น้ำจึงไหลเข้ามาในรถอย่างรวดเร็ว ฉันจึงรีบว่ายน้ำออก ณ ขณะที่รับรู้ได้ถึงแรงกระแทก"
==การกู้ภัย==
เวลา 13:30&nbsp;น. เจ้าหน้าที่จากสำนักดับเพลิงและกู้ภัยกุ้ยโจวประกอบด้วยรถดับเพลิง 19 คัน, เรือยาง 21 ลำ และเจ้าหน้าที่กู้ภัย 97 คน (รวมนักดำน้ำ 17 คน) ได้มาถึงสถานที่เกิดเหตุ ผู้ว่าราชการมณฑล  เชิ่น อี๋ฉิน  ได้ตรงไปที่เกิดเหตุและกำกับการกู้ภัย รัฐมนตรีกระทรวงความปลอดภัยสาธารณะ จ้าว เข่อจื้อ  มอบหมายให้ผู้ช่วยรัฐมนตรี ตู้ หางเหว่ย์  นำทีมเจ้าหน้าที่ไปยังอันชุ่นเพื่อแนะแนวทางการตรวจสอบเหตุการณ์และที่มาต่อไป
==การสอบสวน==
เมื่อวันที่ 12 กรกฎาคม เจ้าหน้าที่สอบสวนประกาศว่าเหตุรถพุ่งตกน้ำนี้เกิดโดยความตั้งใจของคนขับ ซึ่งไม่พึงพอใจที่บ้านที่ตนเช่าอยู่นั้นถูกทุบทำลาย ในรายงานของตำรวจได้ระบุว่าเมื่อปี พ.ศ. 2559 บ้านสาธารณะที่เขาเช่าจากบริษัทของเขานั้นเป็นส่วนหนึ่งของโครงการพัฒนาพื้นที่ย่านผู้มีรายได้ต่ำ เขาลงชื่อในเอกสารข้อตกลงเพื่อรับเงินชดเชยจำนวน 72,542.94 หยวน ซึ่งเขาไม่เคยได้รับ ในตอนเช้าของวันที่ 7 กรกฎาคม เขาเดินทางกลับมาบ้านและพบว่าบ้านเขาถูกทุบทำลายไปแล้ว จากนั้นเขาได้โทรศัพท์หาคนขับรถโดยสารประจำทางอีกคนหนึ่งเพื่อขอเข้ากะเร็วขึ้นสองชั่วโมง เจ้าหน้าที่ตำรวจยังระบุว่าเขาได้ซื้อและดื่มแอลกอฮอล์ ก่อนและขณะขับรถตกลงไปในอ่างเก็บน้ำ
==อ้างอิง==
มณฑลกุ้ยโจว
ประเทศจีนในปี พ.ศ. 2563
อุบัติเหตุในประเทศจีน
อุบัติเหตุทางถนน
ประเทศจีนในปี พ.ศ. 2563